Diari Oficial de la Generalitat Valenciana


Sumari del DOGV 9887, del 08-07-2024 (2024/5999)

RESOLUCIÓ de 23 de maig de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic del Pla especial per a la modificació d'accessos al sector de sòl urbà polígons IV i VI zona Racó Calent, en el terme municipal de Peníscola. Expedient 047/5033-ZGG.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5999


Data del document
:   23-05-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 23 de maig de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic del Pla especial per a la modificació d'accessos al sector de sòl urbà polígons IV i VI zona Racó Calent, en el terme municipal de Peníscola. Expedient 047/7297-CHL. [2024/5999]  
  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, que establix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 047/9681-ZNX Peníscola (Castelló).  
  
«Informe ambiental i territorial estratègic  
Tràmit: avaluació ambiental del Pla especial per a la modificació d'accessos al sector de sòl urbà polígons IV i VI zona Racó Calent.  
  
Promotor: Ajuntament de Peníscola  
Autoritat substantiva: Comissió Territorial d'Urbanisme de Castelló  
Localització: Terme municipal de Peníscola  
Expedient: 047-2021-EAE  
La Comissió d'avaluació ambiental, en la sessió del 17 de febrer de 2022, va adoptar el següent:  
Acord:  
Vista la proposta d'Informe ambiental i territorial estratègic del Pla especial per a la modificació d'accessos al sector de sòl urbà polígons IV i VI zona Racó Calent, en els termes següents:  
En data 1 de juliol de 2021, ha tingut entrada en el Servici d'Avaluació Ambiental Estratègica, a través del Servici Territorial d'Urbanisme de Castelló, una sol·licitud d'inici de l'avaluació ambiental i territorial estratègica del Pla especial per a la modificació d'accessos al sector de sòl urbà polígons IV i VI zona Racó Calent en el terme municipal de Peníscola.  
Per a esta proposta d'acord, els articles referits a la Llei 5/2014 s'entendran mutatis mutandis als corresponents en l'actual Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
A) Documentació presentada  
La sol·licitud d'inici, juntament amb l'informe del Servici Territorial d'Urbanisme de Castelló, s'acompanya d'esborrany del Pla especial, document inicial estratègic, estudi d'integració paisatgística, amb els continguts de l'article 50.1 (procediment ordinari) de la llavors vigent Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
Els documents que comprenen el pla especial presentat són:  
Memòria informativa  
Memòria justificativa  
Plans d'informació  
Normes urbanístiques  
Plans d'ordenació  
Sent documents amb eficàcia normativa:  
1. Les normes urbanístiques i  
2. els dos plans d'ordenació:  
O.1. Classificació del sòl. Zonificació  
O.2. Resultat de l'ordenació en el seu entorn i la seua coordinació amb l'ordenació estructural  
S'adjunten també un estudi de trànsit i mobilitat i una memòria de viabilitat econòmica.  
B) Planejament vigent  
El planejament actualment vigent a Peníscola és un pla general aprovat per la Comissió Territorial d'Urbanisme el desembre de 1977, que manca d'actualització a la normativa vigent.  
L'àrea d'afecció del Pla especial es va aprovar mitjançant un Pla de reforma interior, aprovat per la Comissió Territorial d'Urbanisme el maig de 2006.  
El PGOU de Peníscola no es troba homologat a la vigent Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana. Ni va ser redactat amb una legislació que establira l'ordenació estructural. Com que es tracta d'un PGOU antic, s'hi inclou la xarxa primària o estructural.  
  
Juntament amb el present Pla especial s'adjunta un document d'homologació, d'acord amb el que s'establix en la disposició transitòria segona, apartat 4 de la LOTUP, que indica que «L'aprovació dels plans parcials, dels plans de reforma interior o dels plans especials, que modifiquen les determinacions dels plans generals o les normes subsidiàries de planejament vigents a l'entrada en vigor d'esta llei, requerix l'homologació del sector corresponent, que podrà efectuar-se directament quan s'aproven estos instruments, sempre que estos continguen els documents específics i les determinacions necessàries amb eixa finalitat».  
  
Este instrument d'homologació establix que el nou viari que proposa este pla especial és un vial estructural.  
C) Descripció, objecte i justificació  
Segons indica l'informe adjunt a la documentació presentada, el Pla especial té per objecte substituir la infraestructura viària que dona accés a la zona sud de Peníscola prevista en el Pla de reforma interior Racó Calent, aprovat per la Comissió Territorial d'Urbanisme el maig de 2006, per una altra que s'adapte a les necessitats urbanístiques vigents i que tinga en compte els valors mediambientals i paisatgístics de la zona.  
  
En el plànol d'informació I.2 Àmbit del Pla especial sobre ortofoto, s'observa en àrea afectada. El traçat en roig mostra els terrenys afectats pel pla especial. El traçat en negre (el més extern i a l'esquerra de la imatge) és el traçat aprovat actualment.  
  
  
El pla general que en 2006 s'estava tramitant i a partir del qual es va planificar la via que ara es pretén substituir preveia classificar la zona sud del municipi com a sòl urbà i urbanitzable, sòl que hui dia manca de viabilitat urbanística, de manera que, gran part d'eixe sòl manté la seua naturalesa rural.  
Per això, la via que en este pla especial es planifica únicament donarà servici a les zones amb viabilitat per a ser urbanitzades.  
Com que es tracta d'una via adscrita a la xarxa primària de dotacions públiques,afecta una determinació de l'ordenació estructural, i l'aprovació definitiva serà autonòmica. A més, per eixe motiu, l'òrgan ambiental continua sent la Comissió d'avaluació ambiental, i no l'Ajuntament.  
Com indica el promotor (pàgina 14/27 de la memòria justificativa), el Pla especial no delimita cap unitat d'execució.  
Quant a les modificacions en l'ordenació, estes són les següents:  
  
- Es proposa descartar definitivament la solució viària indicativa a la qual es remetia l'homologació sectorial i el Pla de reforma interior Racó Calent de Peníscola, substituint la càrrega addicional del sector consistent en la participació en l'execució d'este accés per la participació en l'execució dels nous accessos, segons quede definit en el moment de la programació.  
- Es proposa qualificar tot el sòl de l'àmbit com a viari de la xarxa primària o estructural.  
Tot això pot observar-se gràficament en els plans d'ordenació del present Pla especial.  
No es preveu fer cap modificació en les normes urbanístiques de les zones edificables adjacents amb el vial de la xarxa primària que es proposa. No es considera necessari regular més adequadament les separacions a límits i les altures de les edificacions, construccions i instal·lacions.  
Es proposen unes normes urbanístiques d'integració paisatgística de l'àmbit.  
Respecte a estes modificacions que es proposa efectuar mitjançant el present Pla especial, han d'efectuar-se les consideracions següents:  
  
a) no alteren la finalitat del Pla general, sense suposar una modificació substancial d'este.  
b) no suposen perjuí a l'interés públic o general.  
L'apartat 3, pàgines 12 a 16/27, de la memòria justificativa del Pla especial, analitza les alternatives possibles.  
L'alternativa 0 de no modificar la solució viària a la qual remet el planejament urbanístic vigent (homologació sectorial i Pla de reforma interior Racó Calent de Peníscola) no resulta convenient, ja que, com s'ha justificat, hi ha una problemàtica que ha de ser resolta i que això no és possible d'acord amb esta proposta, atesa l'ordenació vigent establida pel PGOU de Peníscola i els diferents condicionants, mediambientals, paisatgístics, jurídics i econòmics.  
L'alternativa 1 que s'ha mostrat en la imatge anterior és la seleccionada com la més adequada, i es justifica de la manera següent:  
Com que l'alternativa viària indicativa a la qual es remet el planejament urbanístic vigent és inadequada, per això resulta necessari crear un vial que permeta un correcte accés des del nord a la zona de Racó Calent diferent del que s'indica en el planejament (homologació sectorial i Pla de reforma interior Racó Calent de Peníscola), i que servisca també per a accedir a la zona sud de Peníscola.  
  
Eixe nou vial és la proposta de l'alternativa 1.  
Els accessos a la zona sud de Peníscola es realitzen majoritàriament des de la carretera CV-141, continuant pel vial que discorre al costat de la costa. És convenient que es compte amb una possibilitat d'accés des d'eixa carretera CV-141 sense necessitat d'arribar al vial que discorre per la costa, el qual té una capacitat escassa i, a més, es veu afectat pels forts temporals.  
Com que no es considera viable la solució viària indicativa a la qual es remet el planejament urbanístic perquè este s'estima irrealitzable pels condicionants jurídics, mediambientals, paisatgístics i el seu elevadíssim cost, es proposa l'alternativa de viari que establix l'alternativa 1, la qual servirà per a millorar l'accessibilitat i la circulació viària al sector de sòl urbà polígon IV i VI zona Racó Calent i a la resta de la zona sud de Peníscola, i procurarà una millora substancial de la seguretat viària.  
  
Quant a les alternatives de traçat viari, resulta que, tenint en compte la ubicació de l'àmbit i el seu grau de consolidació per les edificacions, no resulta possible plantejar en el tram urbà unes altres alternatives millors a la proposta.  
L'elevat grau de consolidació del sòl urbà al costat de l'àmbit de l'actuació, així com el seu entorn, facilita la integració de l'àmbit i la connexió dels principals servicis d'infraestructura, per la qual cosa les condicions de connexió d'estos no representen, en principi, una major dificultat.  
Es continua argumentant que la modificació de l'ordenació que es proposa també troba acomodament en l'actual marc normatiu que constituïx la LOTUP. Ja que l'article 43 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara en avant LOTUP) establix:  
«1. Els plans especials complementen els altres plans i, si és el cas, els modifiquen. Poden formular-se amb la finalitat d'establir l'ordenació territorial i urbanística d'actuacions incloses en altres instruments d'ordenació, l'ordenació de projectes d'obres, servicis o activitats que siguen d'interés general, actuacions de rehabilitació, regeneració o renovació sobre el medi urbà a què es referix esta llei i la legislació de l'Estat en esta matèria, o en els supòsits regulats en la legislació sectorial que resulte aplicable.  
La superfície de l'àmbit del Pla especial és de 22.149 m², dels quals:  
  
Tot el sòl inclòs en l'àmbit del nou vial d'accés que es proposa crear tindrà una qualificació de sòl amb destinació dotacional de la xarxa primària de comunicacions. Xarxa primària PCV amb una superfície de 22.149 m².  
Els sòls inclosos en l'àmbit del nou vial d'accés que es proposa crear comprenen:  
8.270 m² de sòl urbanitzable no programat en el planejament vigent, i 13.879 m² de sòl urbà en el planejament vigent.  
Amb la qual cosa, el total de sòl inclòs en l'àmbit del nou vial d'accés que es proposa crear ascendix a 8.270 + 13.879 = 22.149 m².  
Amb independència d'això, cal ressaltar que no s'introduïx cap increment d'edificabilitat i que sí que s'introduïx una major superfície dotacional viària respecte de la superfície dotacional viària aprovada i constant en el planejament urbanístic vigent, amb la qual cosa els estàndards es veuen en tot cas millorats.  
En este sentit, ha de ressaltar-se que l'alternativa viària indicativa que ara es descarta definitivament mai va arribar a incorporar-se mitjançant la corresponent classificació i qualificació de sòl en el planejament urbanístic, i consistix únicament en un traçat indicatiu que s'arreplegava en diferents propostes de revisió del planejament general de Peníscola, referit en diferents documents com a Ronda Sud.  
  
El Pla especial no modifica la classificació del sòl, encara que sí que en modifica la qualificació.  
El present Pla especial afecta únicament a sòl classificat com a urbà i a sòl classificat com a urbanitzable no programat. Les determinacions del present Pla especial no suposaran cap afecció al sòl no urbanitzable i permetran preservar i esmorteir els impactes sobre el sòl urbanitzable no programat.  
Per tant, després de tot el que s'ha indicat anteriorment, es conclou que el present Pla especial disminuïx la incidència en el paisatge respecte de l'alternativa viària que comportava la Ronda Sud, millora la gestió del paisatge i, per tant, no li és exigible un estudi d'integració paisatgística.  
A més, el present Pla especial permetrà preservar i esmortir els impactes sobre el sòl urbanitzable no programat.  
D) Document inicial estratègic  
El document inicial estratègic presentat per l'Ajuntament es considera suficient per a l'emissió del present pronunciament ambiental juntament amb el contingut del Pla especial.  
Després de fer una exposició del diagnòstic ambiental i territorial, conclou sobre els possibles efectes sobre el medi ambient i els elements estratègics del territori assenyalant l'alternativa 1 presentada, a la qual ens hem referit en l'apartat anterior, com la més adequada des del punt de vista ambiental pel seu impacte baix i la seua integració.  
  
El document inicial estratègic està estructurat en 12 apartats, des dels seus antecedents fins a la descripció de les mesures previstes per al seguiment ambiental del Pla especial.  
E) Consultes efectuades  
Per part de l'òrgan ambiental, la documentació aportada s'ha sotmés a consulta a les administracions afectades següents:  
  
Consulta Informe Administració pública consultada  
- 01.07.2021 Servici Territorial d'Urbanisme de Castelló.  
01.09.2021   
-  
-  
12.12.8146 FO Política Territorial i Paisatge:  
- Planificació territorial  
- Servici d'Infraestructura Verda i Paisatge  
- Gestió territorial PATRICOVA  
01.09.2021 22.12.6038 DA Obres Públiques, Transport i Mobilitat Sostenible  
Servici de Planificació  
01.09.2021 29.09.2021 Servici Gestió Espais Naturals Protegits. Parc Natural Serra d'Irta.  
01.09.2021 Confederació Hidrogràfica del Xúquer  
  
  
Nota: els informes rebuts es poden consultar en la pàgina web https://agroambient.gva.es/es/web/evaluacion-ambiental/seguiment-d-expedients-d-avaluacio-ambiental-estrategica una vegada s'emeta este IATE.  
  
F) Identificació dels efectes possibles sobre el medi ambient  
De les consultes efectuades a les administracions públiques afectades a les quals es referix el TRLOTUP, n'indiquem els aspectes següents.  
- Urbanisme.  
Com s'ha ressenyat en l'apartat anterior, l'1 de juliol de 2021 el Servici Territorial d'Urbanisme de Castelló emet informe en el qual conclou que en esta fase de la tramitació, i en relació amb el tràmit ambiental, este Servici Territorial d'urbanisme no té objecció que efectuar.  
  
- Sòl Forestal. Vies pecuàries. Espais naturals protegits  
L'informe, de 29.09.2021, del Servici de gestió d'espais naturals protegits i Direcció del Parc Natural de la Serra d'Irta, indica que les dos alternatives discorren per la zona d'amortiment d'impacte del parc natural, en les àrees identificades com a nucli urbà i d'expansió urbana, a més de l'al·ludida protecció de la marjal de Peníscola i que queda afectada en una zona no urbanitzada.  
Com que el tram que afecta la zona de protecció de la zona humida és mínim, considerem que les actuacions previstes de la nova alternativa no afectarien el comportament hidrològic de la marjal de Peníscola. Per tant, esta nova alternativa, de menor longitud, suposa una menor afecció al territori.  
Per tant, considera compatible la protecció del parc natural i la marjal amb l'única puntualització que es recomana que en el disseny dels vials es tinga molt en compte la canalització adequada de les aigües pluvials, així com la utilització de paviments drenants i que en el futur desenvolupament urbanístic es prevegen les recomanacions del Decret 78.2001, de 2 d'abril, del Govern Valencià, pel qual s'aprova el Pla d'ordenació dels recursos naturals de la serra d'Irta.  
  
No afecta vies pecuàries.  
- Afecció a carreteres.  
L'informe, de 03.12.2021, del Servici de Planificació de la Direcció General d'Obres Públiques, Transports i Mobilitat Sostenible indica que:  
En l'àmbit assenyalat no trobem infraestructures de transport de competència autonòmica. Únicament ha de ressenyar-se que tant la CV-141, pertanyent a la Xarxa local de carreteres de la Comunitat, i la CR-141, en el seu tram de titularitat autonòmica, conclouen en la rotonda situada aproximadament 300 metres abans de l'origen del Pla especial. Quant a la carretera, el nou vial no suposaria una alteració ressenyable, mentres que el trànsit que suporta i suportarà discorreria igualment per la CV-141, tant si s'executa el vial com si no. Quant a l'afecció sobre la cicloruta CR-141, resultaria convenient que el nou vial done continuïtat a esta, tal com s'arreplega en les seccions tipus proposades en l'estudi de trànsit.  
Conclou que, quant a si seria més aconsellable que l'alternativa anteriorment aprovada, tal com s'assenyala en la memòria justificativa, es tractava d'una infraestructura viària molt gran que pretenia donar servici, a més de l'àmbit denominat Racó Calent, a tota una sèrie de sòls urbanitzables, aliens a este àmbit, i que actualment resulten sòls que no tenen viabilitat urbanística.  
La nova alternativa, per tant, resulta més apropiada per a l'escenari actual.  
- PATRICOVA  
L'informe, de 14 de desembre de 2021, del Servici de Gestió Territorial, considera que, com que es tracta d'una infraestructura en zona inundable, s'hauran de complir les condicions de l'article 21 de la normativa PATRICOVA i com a mínim els següents:  
- La infraestructura no haurà de provocar un increment del risc d'inundació en els usos urbans actuals o planificats.  
- El període de retorn de disseny en el drenatge transversal serà almenys de 100 anys. Si es considera que la IMD de l'accés superarà els 2.000 vehicles al dia, s'estudiarà per a un període de retorn de 500 anys.  
- Els drenatges transversals tindran una dimensió mínima lliure d'obstacles d'un metre. Si es troba per davall de la superfície del terreny, la secció lliure serà d'1,5 m².  
- S'han de preveure les indicacions del present informe en l'estudi de drenatge del projecte que desenvolupe les obres de l'accés plantejat i informar-se per part d'este òrgan competent.  
Finalment, conclou que el Pla especial es troba parcialment afectat per perillositat d'inundació i és compatible amb el compliment de les consideracions realitzades.  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001.42.CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol mitjançant la Llei 21.2013, de 9 de desembre, d'avaluació ambiental, i al dret autonòmic mitjançant Decret legislatiu 1.2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
El Reial decret legislatiu 7.2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Com que es tracta d'una via adscrita a la xarxa primària de dotacions públiques, s'afecta una determinació de l'ordenació estructural, per això l'aprovació definitiva serà autonòmica. A més, en este cas, i per eixe motiu, l'òrgan ambiental és la Comissió d'avaluació ambiental, i no l'Ajuntament.  
H. Valoració ambiental d'acord amb els criteris de l'annex VIII de la LOTUP  
1. Per les característiques dels plans i els programes  
La nova proposta de vial que proposa el Pla especial no interferix en l'estratègia territorial de la Comunitat Valenciana ni té incidència en altres instruments de planificació territorial o sectorial.  
La nova infraestructura proposada no presenta nous efectes ambientals negatius significatius sobre el medi ambient i no té cap incidència en el model territorial ja aprovat.  
En tot cas, l'efecte és positiu respecte a l'anterior traçat, ja que es retalla de manera apreciable.  
No hi ha afecció a Xarxa Natura 2000 i l'afecció que es produïx en la zona de protecció de la zona humida marjal de Peníscola i el PORN de la Serra d'Irta es considera compatible.  
Tampoc hi ha afeccions a la xarxa de vies pecuàries.  
2. Per les característiques dels efectes i de l'àrea probablement afectada  
Tenint en compte l'actuació que es vol realitzar, no es preveuen nous riscos per a la salut humana o el medi ambient.  
Tampoc es preveuen efectes negatius sobre el patrimoni cultural.  
I) Proposta d'acord  
Tenint en compte el que s'establix en l'article 53 del TRLOTUP, d'acord amb els criteris de l'annex VIII (indicats en l'apartat H) i analitzant la documentació presentada i el seu objecte, els informes sectorials emesos, revisant la cartografia existent en el Sistema d'Informació Territorial, es pot determinar, respecte al Pla especial per a la modificació d'accessos al sector de sòl urbà polígons IV i VI zona Racó Calent, que el procediment d'avaluació simplificat és suficient per a determinar que la modificació no té efectes significatius negatius sobre el medi ambient, i l'Ajuntament (òrgan promotor) podrà, en este cas, continuar la tramitació de l'expedient, respecte a estes modificacions, pel procediment simplificat i amb les consideracions següents:  
  
1. El Pla especial haurà d'incorporar les condicions establides en l'informe, de 14.12.2021, del Servici de Gestió Territorial reproduït en l'apartat D.  
2. Si és el cas, es tindrà en compte i es valoraran les recomanacions efectuades per l'informe del Servici de Planificació quant a l'afecció sobre la cicloruta CR-141.  
Segons establix l'article 51.7 de la LOTUP (llei vigent en el moment de la sol·licitud), l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la seua publicació. En este cas, el promotor ha d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'avaluació ambiental és l'òrgan competent per a emetre l'informe ambiental i territorial estratègic a què es referix l'article 53.2.b del Decret legislatiu 1.2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, d'acord amb el que disposa l'article 3.2 del Decret 230.2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot el que antecedix, la Comissió d'avaluació ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica del pla especial per a la modificació d'accessos al sector de sòl urbà polígons IV i VI zona Racó Calent de Peníscola, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
  
Notificar als interessats que, contra esta resolució, com que no és un acte definitiu en via administrativa, no s'hi pot interposar cap recurs, fet que no és un inconvenient perquè puguen utilitzar-se els mitjans de defensa que es consideren pertinents en el seu dret.  
Tot açò es notifica perquè en prengueu coneixement i als efectes oportuns.  
Tot açò se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40.2015, d'1 d'octubre, de règim jurídic del sector públic.  
València, 24 de febrer de 2022.- El secretari de la Comissió d'avaluació ambiental: José del Valle Arocas.»  
  
València, 23 de maig de 2024.- El director general d'Urbanisme, Paisatge i Avaluació Ambiental: Miguel Ángel Ivorra Devesa.